ബാലവിവാഹത്തെ അനുകൂലിച്ച് കോണ്ഗ്രസ് ഭരിക്കുന്ന രാജസ്ഥാന് സര്ക്കാര് പ്രതിഷേധവുമായി വിവിധ സംഘടനകള് രംഗത്ത് ബാലവിവാഹത്തെ അനുകൂലിച്ച് കോണ്ഗ്രസ് ഭരിക്കുന്ന രാജസ്ഥാന് സര്ക്കാര്. ഇത് സംബന്ധിക്കുന്ന നിയമ ഭേദഗതി ബില് വെള്ളിയാഴ്ച രാജസ്ഥാന് നിയമ സഭ പാസാക്കിയിരിക്കുകയാണ്. വിവാഹം രജിസ്റ്റര് ചെയ്യാനുള്ള മാര്ഗ്ഗ നിര്ദ്ദേശങ്ങള് അടങ്ങിയ നിയമത്തിലെ വകുപ്പാണ് സര്ക്കാര് ഭേദഗതി ചെയ്യുന്നത്. വിവാഹിതരാകുന്ന വധൂ വരന്മാര് അതാത് സ്ഥലങ്ങളില് വിവാഹം രജിസ്റ്റര് ചെയ്യണം എന്നാണ് വകുപ്പ് നിര്വചിക്കുന്നത്. ഇതില് പ്രായപൂര്ത്തി ആയില്ലെങ്കിലും വധൂവരന്മാരുടെ രക്ഷിതാക്കള് വിവാഹം രജിസ്റ്റര് ചെയ്യാന് നിവേദനം സമര്പ്പിക്കണം എന്നാണ് പുതിയ ഭേദഗതി നിഷ്കര്ഷിക്കുന്നത്. ഇത് സംബന്ധിക്കുന്ന 2009ലെ നിയമത്തിലെ എട്ടാം വകുപ്പ് ഭേദഗതി ചെയ്യുന്ന ബില് ആണ് പാസാക്കിയത്. കോണ്ഗ്രസ് സര്ക്കാരിന്്റെ ഈ നീക്കത്തിനെതിരെ പ്രതിഷേധവുമായി വിവിധ സംഘടനചകളാണ് രംഗത്ത് എത്തിയിരിക്കുന്നത്.